b'\n_START_ARTICLE_\n10. studenoga u Domovinskom ratu\n_START_PARAGRAPH_\nDomovinski rat po nadnevcima: 10. studenoga u Domovinskom ratu._NEWLINE_1991._NEWLINE_- \xc4\x8cetvorica pripadnika Hrvatske vojske, specijaliziranih za razminiravanje, poginula prilikom otkrivanja mina koje je za sobom ostavila JNA na pulskom aerodromu._NEWLINE__NEWLINE_- Francuski predsjednik Mitterrand izjavio kako se on zala\xc5\xbee za uspostavljanje sigurnosne zone izme\xc4\x91u Hrvatske i Srbije, ali i ostalih podru\xc4\x8dja gdje se vode borbe, barem dok se djeca i hendikepirani ne evakuiraju iz takvih podru\xc4\x8dja._NEWLINE__NEWLINE_- Zahtjev za dolazak mirovnih snaga UN-a preko neidentificiranih kanala stigao iz Beograda._NEWLINE_1992._NEWLINE__NEWLINE_- Bit \xc4\x87u sretna kada se hrvatski barjak zavijori na stijegu u Europskom vije\xc4\x87u - rekla u Zagrebu, na kraju dvodnevnog posjeta Hrvatskoj, glavna tajnica Vije\xc4\x87a Europe Catherine Lalumiere._NEWLINE__NEWLINE_- Hrvatski zrakoplovi ne lete nad BiH, izjavili na konferenciji za novinare u Zagrebu europski promatra\xc4\x8di._NEWLINE_- Nijedna srpska ku\xc4\x87a u Rijeci ili njezinoj okolici nije sru\xc5\xa1ena - demantira izvje\xc5\xa1\xc4\x87e KESS-a u pismu Komitetu visokih du\xc5\xbenosnika KESS-a gradona\xc4\x8delnik Rijeke \xc5\xbdeljko Lu\xc5\xbeavec._NEWLINE__NEWLINE_- Na sjednici Predsjedni\xc5\xa1tva BiH za predsjednika vlade izabran Hrvat Mile Akmad\xc5\xbei\xc4\x87, dok zahtjev HDZ-a da Miro Lasi\xc4\x87 postane \xc4\x8dlan Predsjedni\xc5\xa1tva nije pro\xc5\xa1ao._NEWLINE_1993._NEWLINE__NEWLINE_- Uz neophodnu pomnu pripremu globalne konferencije, koja se mo\xc5\xbee odr\xc5\xbeavati tek kad budu stvoreni stvarni izgledi za njezin uspjeh, mora se osigurati dostava humanitarne pomo\xc4\x87i BiH, rje\xc5\xa1enje bosanskog pitanja prema \xc5\xbeenevskom paketu i modus vivendi za hrvatska podru\xc4\x8dja pod mandatom UNPROFOR-a kao me\xc4\x91ukorak za spre\xc4\x8davanje ratne opasnosti, stoji u pismu ministara vanjskih poslova Francuske i Njema\xc4\x8dke Juppea i Kinkela Europskom savezu._NEWLINE__NEWLINE_- Ceremonijalnim podizanjem hrvatske zastave ispred pala\xc4\x8de FAO u Rimu, zavr\xc5\xa1en je sve\xc4\x8dani dio primanja Hrvatske u ovu organizaciju za prehranu i poljoprivredu UN._NEWLINE_1994._NEWLINE__NEWLINE_- Ministar vanjskih poslova Hrvatske dr. Mate Grani\xc4\x87 razgovarao u Bruxellesu s povjerenikom EU Van den Broekom o ulasku Hrvatske u program PHARE._NEWLINE_1995._NEWLINE__NEWLINE_- U Daytonu potpisan sporazum o funkcioniranju hrvatsko-bo\xc5\xa1nja\xc4\x8dke Federacije._NEWLINE_- U Daytonu potpisani Sporazumi hrvatske i bosanske strane o ujedinjenju Mostara i povratku dijela izbjeglica u Stolac, Jajce, Travnik i Bugojno._NEWLINE__NEWLINE_- U Washingtonu optu\xc5\xbenica protiv trojice oficira JNA do\xc5\xbeivljava se kao dio ameri\xc4\x8dke strategije kojom se prijeti beogradskom re\xc5\xbeimu Sudom za ratne zlo\xc4\x8dine, ako ne prihvati mirovni sporazum._NEWLINE__NEWLINE_- Vijest da \xc4\x87e delegacija "svih Srba" u Daytonu, u na\xc4\x8delu, prihvatiti prijedlog dvogodi\xc5\xa1njeg protektorata UN nad okupiranim dijelovima Hrvatske, te da potom taj teritorij prije\xc4\x91e pod vlast Hrvatske, stidljivo se pojavila u beogradskim medijima._NEWLINE_- Helsin\xc5\xa1ki odbor za ljudska prava u Srbiji priop\xc4\x87io da vlada "SRJ" obe\xc4\x87ava izbjeglicama iz Republike Hrvatske da \xc4\x87e ih zastupati kao opunomo\xc4\x87enik u ostvarivanju njihovih imovinskih prava, za \xc5\xa1to nema ovlasti._NEWLINE__NEWLINE_- Vije\xc4\x87e sigurnosti UN prihvatilo Rezoluciju 1.019, kojom se najo\xc5\xa1trije osu\xc4\x91uju sva kr\xc5\xa1enja me\xc4\x91unarodnog humanitarnog prava na podru\xc4\x8dju biv\xc5\xa1e Jugoslavije, zahtijevaju\xc4\x87i da se rezolucije mora dr\xc5\xbeati Srbija, ali i Hrvatska i BiH, \xc4\x8dime je u isti ko\xc5\xa1 strpala agresora i \xc5\xbertvu. Otpravnik poslova RH pri UN-u Vladimir Drobnjak napomenuo da je u\xc4\x8dinjen opasan ustupak Srbima._NEWLINE_1996._NEWLINE__NEWLINE_- \xc5\xa0estorica bosanskih Srba osumnji\xc4\x8denih za ratne zlo\xc4\x8dine na\xc4\x91eni u policiji i na civilnim polo\xc5\xbeajima u Prijedoru, Omarskoj i Bosanskom \xc5\xa0amcu, otkriva britanski OMRI (Open Media Research).'